**Spletni seminar**

APLIKACIJE MVI ZA VODENJE VZGOJNO-IZOBRAŽEVALNEGA DELA IN FINANCIRANJE DEJAVNOSTI NA ŠOLAH

Vabimo vas, da se udeležite spletnega seminarja APLIKACIJE MVI ZA VODENJE VZGOJNO-IZOBRAŽEVALNEGA DELA IN FINANCIRANJE DEJAVNOSTI NA ŠOLAH, ki bo potekal v petek, 23. avgusta 2024, od 9.00 do 11.00.

Seminar je namenjen **ravnateljem, pomočnikom ravnatelja in drugim**, ki se pri svojem delu srečujete z omenjeno tematiko.

Na seminarju se boste seznanili z naslednjimi aplikacijami:

* Sokol
* Centralna evidenca udeležencev VIZ
* Najava
* OR Poročilo
* Sistemizacija
* Primerjava Kpis – Sistemizacija
* Kpis v osnovnih elementih

Osnovni namen izobraževanja je pridobiti celosten pogled nad aplikacijami v smislu povezanosti podatkov od prvih priprav na novo šolsko leto do začetka novega šolskega leta.

Poleg osnovnega pregleda omenjenih aplikacij s poudarkom na najpogostejših dilemah in napakah pri vnosu podatkov bi podrobneje **predstavili tudi novosti, ki so povezane z uveljavitvijo novega Pravilnika o normativih in standardih za izvajanje programa osnovne šole in pričetkom uvedbe razširjenega programa.**

Seminar bo izvedel **gospod Roman Ažbe**, Ministrstvo za izobraževanje znanost in šport.

**Prijava**

Na seminar se prijavite **z izpolnitvijo spletnega obrazca** na naslovu <http://www.ravnateljski-servis.com/portal/seminarji/>. Po uspešni prijavi boste na vaš elektronski naslov prejeli potrdilo. Prosimo, da **pravilno vnesete vse podatke (uradno ime in priimek, elektronski naslov, naziv šole, …)**. Na e-naslov boste prejeli informacije, ki so povezane s seminarjem in brez katerih se seminarja ne boste mogli udeležiti. **Pravilni podatki so pomembni tudi zaradi izpisa potrdila o udeležbi.**

Naročilnice ne potrebujemo, zadošča **elektronska prijava**. Če morate naročilnico izstaviti zaradi svojih evidenc, jo naslovite na: **Ravnateljski servis, d. o. o., Otoki 13, 4228 Železniki**.

Prijave sprejemamo do zapolnitve mest. V primeru prevelikega števila prijav bomo upoštevali tiste, ki bodo prispele prej. Prijava je možna **do srede, 21. avgusta 2024, do 12. ure**.

Udeleženci seminarja boste najkasneje dan pred začetkom seminarja **po elektronski pošti prejeli gradivo in povezavo do videokonference**.

V soglasju z izvajalcem bomo predavanje posneli. Tako si boste lahko predavanje ogledali tudi kasneje.

**Plačilo**

Prijavnino plačate na podlagi izstavljenega računa po izvedenem seminarju. Prijavnina znaša **49 EUR za pogodbenike** Ravnateljskega servisa in **99 EUR za ostale**. DDV ni vključen v ceno. V ceno je vključeno gradivo, ki ga boste prejeli po elektronski pošti.

**Odjava**

Odjave sprejemamo samo v pisni obliki na e-naslov: info-ravnatelj-servis@ravnateljski-servis.com, najkasneje 2 dni pred seminarjem. Če gradiva do takrat še ne bomo poslali, prijavnine ne bomo računali. Kasnejših odjav ne moremo upoštevati.

Morebitna vprašanja v zvezi s témo seminarja lahko pošljete **do srede, 21. avgusta 2024,** na naslov: **albert.pavli@guest.arnes.si**. Vaša predhodno poslana vprašanja bodo posredovana predavatelju. Vprašanja boste seveda lahko postavili predavatelju tudi med seminarjem.

Za odgovore na morebitna vprašanja s tega področja po končanem seminarju, vas prosimo, da se obrnete neposredno na Ravnateljski servis: info-ravnatelj-servis@ravnateljski-servis.com

Seminar organizira Ravnateljski servis. Pridržujemo si pravico do spremembe programa in odpovedi seminarja, v primeru premajhnega števila udeležencev.

**Vljudno vabljeni!**

**Poslovodstvo Ravnateljskega servisa**